Καλαθοσφαιρικός Όμιλος Χολαργού

Ο Καλαθοσφαιρικός Όμιλος Χολαργού (παλαιότερα: Αθλητική Ένωση Χολαργού) είναι ελληνικό καλαθοσφαιρικό σωματείο το οποίο εδρεύει στον Χολαργό. Επίσημο έτος ίδρυσής του είναι το 1982 και αγωνίζεται με χρώματα το μπλε και το λευκό. Αρχικά δημιουργήθηκε σαν τμήμα καλαθοσφαίρισης του Ομίλου Φιλάθλων Χολαργού από τον οποίο ανεξαρτητοποιήθηκε το 1989 με παράλληλη απορρόφηση του τμήματος καλαθοσφαίρισης του Α.Π.Ο. Άρης Χολαργού.

Ο σύλλογος τη σεζόν 2018-19 διατηρούσε επαγγελματικό τμήμα ανδρικής καλαθοσφαίρισης που συμμετείχε στην Α1 Εθνική Κατηγορία ως Κ.Α.Ε. Χολαργός. Η ΚΑΕ Χολαργός τερμάτισε στην 8η θέση της κανονικής περιόδου και αντιμετώπισε την ΑΕΚ στα play off του πρωταθλήματος, όπου αποκλείστηκε τελικά με 2-1.

Το καλοκαίρι του 2019 οικονομικοί παράγοντες οδήγησαν στη συγχώνευση με την ομάδα του Κολοσσού Ρόδου, που αγόρασε το ΑΦΜ της ΚΑΕ Χολαργός, και πήρε τη θέση της στην Α1 Εθνική.

Τον Ιούνιο του 2020 το ΔΣ του ΚΟ Χολαργού αποφασίζει την αγωνιστική επανέναρξη της ανδρικής ομάδας, που τη σεζόν 2020-21 συμμετάσχει στο πρωτάθλημα της Β΄ Κατηγορίας Ε.Σ.Κ.Α. Αττικής.

Μετά από τρεις (3) συνεχόμενες ανόδους η ομάδα για την αγωνιστική σεζόν 2024-25 θα αγωνιστεί στην Β' Εθνική / National League 1. 

Ο ΚΟ Χολαργού διατηρεί, επίσης, ερασιτεχνικά τμήματα υποδομής για νεαρούς αθλητές και συγκεκριμένα: 13 Αγωνιστικά Τμήματα (Εφηβικό, Παιδικό, Παμπαιδικό, Mini, Promini), 10 Τμήματα Υποδομών (5-11 ετών),Τμήματα Baby Basket (3.5 – 5 ετών), καθώς και 4 τμήματα (champs) για παιδιά με Διαταραχή Αυτιστικού Φάσματος (ΔΑΦ) υψηλής λειτουργικότητας.

Έδρα του συλλόγου είναι το Κλειστό Γυμναστήριο Χολαργού «Αντώνης Τρίτσης», χωρητικότητας 1.245 καθήμενων θεατών.«Χολαργός», πληροφορίες στον επίσημο ιστότοπο του Ελληνικού Συνδέσμου Ανωνύμων Καλαθοσφαιρικών Εταιρειών.

 Ιστορική αναδρομή 
Ο σύλλογος ξεκίνησε την αγωνιστική του δραστηριότητα την περίοδο 1982-83, ως τμήμα καλαθοσφαίρισης του Ο.Φ. Χολαργού, ποδοσφαιρικού συλλόγου που ιδρύθηκε το 1948. Πρωτεργάτες της ίδρυσης ήταν οι κ.κ. Δανόπουλος Γ., Γιαννέλης Γ., Κεντρωτάς Γ. και Νικολάτος Ν.. Πρώτος πρόεδρος ήταν ο Γρηγόρης Αναγνωστόπουλος. Ως γήπεδο χρησιμοποιήθηκε αρχικά το ανοικτό γήπεδο του Παπάγου.«Ιστορία», πληροφορίες στον επίσημο ιστότοπο του συλλόγου.

 Πρώτες δεκαετίες 
130px|μικρογραφία|αριστερά|Παλαιότερο ιστορικό λογότυπο του συλλόγου.
Από την ίδρυσή της μέχρι και την αγωνιστική περίοδο 1985-86, η ομάδα του Χολαργού λάμβανε μέρος στην Ε' Κατηγορία Ανδρών της Ε.Σ.Κ. Αττικής. Τις επόμενες χρονιές πραγματοποίησε μια συνεχή ανοδική πορεία στις κατηγορίες, λαμβάνοντας μέρος την περίοδο 1986-87 στη Δ' Κατηγορία, την περίοδο 1987-88 στη Γ' Κατηγορία, την περίοδο 1988-89 στη Β' Κατηγορία, ενώ από το 1989-90 και έπειτα στην Α' Κατηγορία Αττικής. Την ίδια χρονιά ανεξαρτητοποιήθηκε πλήρως από τον Ο.Φ. Χολαργού, ενώ την αμέσως επόμενη μετακόμισε στο Κλειστό Γυμναστήριο Χολαργού «Αντώνης Τρίτσης». Το νέο όνομα της ομάδας ήταν Καλαθοσφαιρικός Όμιλος Χολαργού.

Η πρώτη παρουσία της ομάδας στη Γ' Εθνική Κατηγορία καταγράφεται την περίοδο 2000-01. Εντάχθηκε στο 2ο Όμιλο Νότου, τον οποίο συνέθεσαν 14 ομάδες. Συλλέγοντας μόνο 5 νίκες σε 24 αγωνιστικές, ο Χολαργός δεν κατάφερε να εξασφαλίσει την παραμονή του στην Κατηγορία. Στον τελικό βαθμολογικό πίνακα βρέθηκε στη 12η θέση. Στο επίπεδο των Εθνικών Πρωταθλημάτων επέστρεψε τη χρονιά 2002-03. Στον 1ο Όμιλο Νότου αυτή τη φορά, αναδείχθηκε νικητής 9 φορές σε 26 αγωνιστικές. Υπερτερώντας σε ισοβαθμία με τον Πήγασο Θυρέας, ολοκλήρωσε τις αγωνιστικές του υποχρεώσεις ξανά στη 12η θέση της βαθμολογίας, εντός της ζώνης του υποβιβασμού.«Βαθμολογία Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2002-2003», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Ακολουθεί μια νέα μακρά παραμονή στην Α' Κατηγορία Αττικής, η οποία έλαβε τέλος την άνοιξη του 2009.

 Τριετία στη Γ' Εθνική (2009-2012) 
Μετά από έξι χρόνια στα τοπικά Πρωταθλήματα που διοργανώνει η Ε.Σ.Κ.Α. ο Χολαργός επέστρεψε στη Γ' Εθνική για να συμμετάσχει στο Πρωτάθλημα της περιόδου 2009-10. Με 13 ακόμη ομάδες συγκρότησαν τον 1ο Όμιλο Νότου. Σε αυτό το πλαίσιο συγκέντρωσε 19 νίκες και 7 ήττες, ολοκληρώνοντας τη χρονιά με δύο βαθμούς λιγότερους από την Πρωταθλήτρια Δόξα Λευκάδας. Στην τελική κατάταξη βρέθηκε στην 3η θέση, ανανεώνοντας την παρουσία του στο ίδιο επίπεδο για το επόμενο φθινόπωρο. Προπονητής της ομάδας ήταν ο Κώστας Παπαμάρκος.«Βαθμολογία Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Η Δόξα Λευκάδας στη Β' Εθνική» , άρθρο στον ιστότοπο Sport24.gr, 16 Μαΐου 2010.

Την ίδια ακριβώς επίδοση επανέλαβε ο σύλλογος υπό τις ίδιες συνθήκες την περίοδο 2010-11. Για δεύτερη συνεχόμενη χρονιά, η κατάληψη της 3ης θέσης δεν επέτρεψε στο σύλλογο να ανέλθει σε υψηλότερη κατηγορία.«Βαθμολογία Πρωταθλήματος Γ' Εθνικής Κατηγορίας Ανδρών (1ος Όμιλος Νότου) 2010-2011», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Αποτελέσματα 1ου ομίλου Νότου» , άρθρο στον ιστότοπο InfoBasket.gr, 22 Μαΐου 2011. Στα μέσα της χρονιάς ο Παπαμάρκος έδωσε τη σκυτάλη του πρώτου προπονητή στο Σάββα Συμεωνίδη.«Συμεωνίδης: "Ο Χολαργός εκπέμπει υγεία"», άρθρο στον ιστότοπο BasketNet.gr, 20 Ιανουαρίου 2011.

Τη χρονιά 2011-12, οπότε και ο Χολαργός διαγωνίστηκε ξανά στον 1ο Όμιλο Νότου της Γ' Εθνικής, κλήθηκε να αντιμετωπίσει λιγότερους αντιπάλους, 11 στον αριθμό. Απέναντί τους συγκέντρωσε 18 νίκες και 4 ήττες. Την ίδια συγκομιδή είχε και ο Ιωνικός Νέας Φιλαδέλφειας, του οποίου υπερίσχυσε ο Χολαργός καταλαμβάνοντας τη 2η θέση της τελικής κατάταξης. Κατά συνέπεια πέτυχε την άνοδο στη Β' Εθνική για πρώτη φορά στην ιστορία του.«Ο Χολαργός την άνοδο», άρθρο στον ιστότοπο WestBasket.gr, 13 Μαΐου 2012.«Ανέβηκαν Χολαργός και Μεταμόρφωση!» , άρθρο στον ιστότοπο BasketNet.gr, 13 Μαΐου 2012.

 Τετραετία στη Β' Εθνική (2012-2016) 
Η άνοδος της ομάδας στη Β' Εθνική συνέπεσε με δύο σημαντικές αλλαγές στον τρόπο διεξαγωγής του Πρωταθλήματος: αφενός οι ομάδες της κατηγορίας σταμάτησαν να συμμετέχουν στο θεσμό του Κυπέλλου Ελλάδος, αφετέρου ο αριθμός τους αυξήθηκε σε 26 και χωρίστηκαν βάσει γεωγραφικών κριτηρίων σε δύο Ομίλους. Ο Χολαργός τοποθετήθηκε μαζί με άλλες αθηναϊκές ομάδες στον Όμιλο Νότου, όπου αντιμετώπισε 12 συλλόγους σε διπλά παιχνίδια για την αγωνιστική περίοδο 2012-13. Στην τελική κατάταξη η ομάδα του Συμεωνίδη βρέθηκε στην 7η θέση, παραμένοντας στην κατηγορία με συγκομιδή από 11 νίκες και 13 ήττες. Ισοβάθμισε δε με την Ένωση Ιλίου που τοποθετήθηκε μία θέση υψηλότερα βάσει των μεταξύ τους αποτελεσμάτων.«Βαθμολογία Πρωταθλήματος Β' Εθνικής Κατηγορίας Ανδρών (Όμιλος Νότου) 2012-2013», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Άνοδος με... Αγγελόπουλους για Ψυχικό, μπαράζ για ΑΕΚ», άρθρο στον ιστότοπο του NovaΣΠΟΡ FM, 21 Απριλίου 2014.«Β” Εθνική (Νότος) – 26η αγωνιστική… Στην Α2 το Ψυχικό, στη Γ” Εθνική η Χαλκίδα», άρθρο στον ιστότοπο InfoBasket.gr, 21 Απριλίου 2013. Στο τέλος της χρονιάς, ο καλαθοσφαιριστής του συλλόγου Βασίλης Εμμανουηλίδης βραβεύτηκε από τη διοίκηση για το επίτευγμα της κατάληψης της 2ης θέσης στον ιστορικό πίνακα των σκόρερς της Β' Εθνικής.«Ξεπέρασε τον Μάνο ο Εμμανουηλίδης!», άρθρο στον ιστότοπο InfoBasket.gr, 18 Μαρτίου 2013. Ήταν επίσης ο κορυφαίος σκόρερ της ομάδας για τη χρονιά αυτή με 364 πόντους στο ενεργητικό του. Μαζί με το Λάζαρο Τασόπουλο (331 πόντοι) βρέθηκαν στην κορυφαία δεκάδα του Πρωταθλήματος Νότου και ειδικότερα στην 4η και τη 10η θέση αντίστοιχα.«Υπερ-σκόρερ της Β’ Εθνικής ο Πέττας», άρθρο στον ιστότοπο InfoBasket.gr, 23 Απριλίου 2013. Ο Συμεωνίδης ψηφίστηκε από τους συναδέλφους του ως καλύτερος προπονητής του Πρωταθλήματος.«Βραβεία Β' Εθνικής (Νότος) 2013», άρθρο στον ιστότοπο InfoBasket.gr, 18 Μαΐου 2013.

Το επόμενο φθινόπωρο, με νέο προπονητή το Σάββα Κατσούνη, ο Χολαργός επέστρεψε στα γήπεδα της Β' Εθνικής. Τον Όμιλο Νότου για την περίοδο 2013-14 συγκρότησαν 14 ομάδες. Έχοντας συγκεντρώσει 12 νίκες και 14 ήττες, κατέλαβε την 8η θέση της τελικής βαθμολογίας παραμένοντας στην Κατηγορία ξανά χωρίς περιπέτειες. Η θέση αυτή, ωστόσο, δεν του επέτρεψε να συμμετάσχει στη διαδικασία των μπαράζ ανόδου που έλαβε χώρα τη χρονιά αυτή. Παρατηρήθηκε ισοβαθμία μεταξύ Χολαργού και Περιστερίου, με τον πρώτο να υπερτερεί στα μεταξύ τους αποτελέσματα.«Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β” Εθνική (Νότος) – 26η αγωνιστική… Ετσι πετάει ο Αετός!», άρθρο στον ιστότοπο InfoBasket.gr, 4 Μαΐου 2014.

Την επόμενη περίοδο, 2014-15, την τεχνική ηγεσία του συλλόγου ανέλαβε ο Νίκος Χατζηπανηγύρης με συνεργάτη τον Άρη Καλλιά.«Κατέληξαν σε Χατζηπανηγύρη» , άρθρο στον ιστότοπο BasketBlog.gr, 5 Οκτωβρίου 2014. Η ομάδα δεν έπιασε υψηλές επιδόσεις, ολοκληρώνοντας τη χρονιά με 11 νίκες και 15 ήττες. Μεταξύ των 14 συλλόγων που συγκρότησαν τον Όμιλο Νότου, ο Χολαργός τερμάτισε στη 10η θέση, αποφεύγοντας τον υποβιβασμό στην τελευταία αγωνιστική.«Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Νότου) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Νότος: Με 100άρα στην Α2 η Κύμη, σώθηκε ο Χολαργός», άρθρο στον ιστότοπο Sdna.gr, 10 Μαΐου 2015. Κορυφαίος σκόρερ της ομάδας (και έκτος παραγωγικότερος στον Όμιλο) αναδείχθηκε ο Κώστας Μουμπάρακ (413 πόντοι).«Οι σκόρερς της Β΄Εθνικής 2014-15 (τελική λίστα)», άρθρο στον ιστότοπο InfoBasket.gr, 20 Μαΐου 2015.

Την επόμενη χρονιά, 2015-16, ο Χολαργός επέστρεψε στα γήπεδα της Β' Εθνικής με τον Χατζηπανηγύρη να παραμένει στον πάγκο της ομάδας.«Ανανέωσε ο Χατζηπανηγύρης» , άρθρο στον ιστότοπο BasketBlog.gr, 20 Μαΐου 2015. Στον Όμιλο Νότου προστέθηκαν δύο ομάδες, ανεβάζοντας τον αριθμό τους σε 16 συνολικά. Με αυξημένο το δείκτη δυσκολίας, η ομάδα ανταποκρίθηκε καλά συγκεντρώνοντας 18 νίκες και 12 ήττες. Ισοβάθμισε με τον Πανελευσινιακό, ωστόσο βάσει των μεταξύ τους αποτελεσμάτων τερμάτισε υψηλότερα και ειδικότερα στην 5η θέση.«Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Νότου) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β' Εθνική (30η Αγων.): Ηττημένος… Πρωταθλητής ο Πανιώνιος!», άρθρο στον ιστότοπο EuroHoops.gr, 15 Μαΐου 2016. Στις αρχές Δεκεμβρίου το πόστο του προπονητή είχε περάσει στον Κώστα Παπαμάρκο.«Χολαργός: Νέος προπονητής ο Παπαμάρκος», άρθρο στον ιστότοπο Basket247.gr, 4 Δεκεμβρίου 2015. Κορυφαίος σκόρερ της ομάδας (και έβδομος παραγωγικότερος στον Όμιλο) αναδείχθηκε για δεύτερη συνεχόμενη χρονιά ο Μουμπάρακ (420 πόντοι).«Οι σκόρερς της Β΄Εθνικής (τελική κατάταξη)», άρθρο στον ιστότοπο InfoBasket.gr, 17 Μαΐου 2016.

 Απορρόφηση της Α.Ε. Λιβαδειάς (2016) 
Τον Ιούνιο του 2016 οι διοικήσεις του Κ.Ο. Χολαργού και της Α.Ε. Λιβαδειάς (πρόεδροι ήταν οι κ.κ. Γιώργος Δανόπουλος(βασικός οικονομικός χορηγός ο κ. Γιώργος Δρόσος) και Νίκος Καφρίτσας αντίστοιχα) ήρθαν σε συμφωνία προκειμένου να απορροφηθεί η δεύτερη από τον πρώτο. Η ομάδα της Βοιωτίας είχε μόλις εξασφαλίσει την παραμονή της στην Α2 Εθνική, ωστόσο αντιμετώπιζε οικονομικά προβλήματα. Η συνένωση των δύο ομάδων προς δημιουργία της Αθλητικής Ένωσης Χολαργού επέτρεψε στη νέα ομάδα να διαγωνιστεί σε αυτή την Κατηγορία. Στη θέση του προπονητή παρέμεινε ο Κώστας Παπάμαρκος προπονητής του Κ.Ο.Χολαργού.«Η Λιβαδειά γίνεται... Χολαργός» , άρθρο στον ιστότοπο Sport24.gr, 17 Ιουνίου 2016. Σημειωτέον ότι ο Κ.Ο. Χολαργού εξακολουθεί να υφίσταται σαν αδρανοποιημένο σωματείο μιας και στην πραγματικότητα επρόκειτο για μεταφορά έδρας και όχι συγχώνευση.

Η ένωση των δύο ομάδων αντιμετώπισε νομικές δυσκολίες, με την Ομοσπονδία να χαρακτηρίζει σε επίσημη ανακοίνωση της τη συγχώνευση «προσχηματική». Από το 2012 είχε επιπλέον τροποποιηθεί ο Αθλητικός Νόμος, απαγορεύοντας τις συγχωνεύσεις μεταξύ Αθλητικών Σωματείων που η έδρα τους είναι σε διαφορετικούς νομούς. Η πλευρά της ομάδας προέβαλε ως κύριο επιχείρημα ότι δεν επρόκειτο για συγχώνευση των δύο ομάδων, αλλά για απορρόφηση της Λιβαδειάς από τον Χολαργό.«Η ΕΟΚ "μπλόκαρε" τον "γάμο" του Χολαργού με τη Λιβαδειά» , άρθρο στον ιστότοπο Sport24.gr, 20 Ιουλίου 2016.«“Κόκκινο” στη συγχώνευση Χολαργού-Λιβαδειάς από ΕΟΚ», άρθρο στον ιστότοπο EuroHoops.net, 21 Ιουλίου 2016. Η δε Λιβαδειά φέρεται να διέθετε αριθμό φορολογικού μητρώου με έδρα την Αθήνα την εποχή που έλαβε χώρα η απορρόφηση.«Α2: Ένσταση ο Απόλλων για αντικανονική συμμετοχή του Χολαργού!», άρθρο στον ιστότοπο Gazzetta.gr, 27 Μαΐου 2018. Η νομιμότητα ή μη της συγχώνευσης ήλθε δεύτερη φορά στην επιφάνεια την επόμενη χρονιά, όταν δικάστηκε ανάλογη υπόθεση αναφορικά με τη συνένωση του Πανελληνίου και του Γ.Σ. Λαρισαίων 1928 (που τελικά δεν ολοκληρώθηκε). Ομοίως την επόμενη χρονιά που ο Χολαργός ανήλθε στην Α1 Εθνική, με τον Απόλλωνα Πατρών να καταθέτει σχετικά ένσταση.«Ένσταση Απόλλωνα Πατρών για αντικανονική συμμετοχή του Χολαργού στην Α2!», άρθρο στον ιστότοπο του ΣΠΟΡ FM, 27 Μαΐου 2018.

 Συμμετοχή στην Α2 Εθνική (2016-2018) 

 Αγωνιστική περίοδος (2016-2017) 
Το επόμενο φθινόπωρο η ομάδα επέστρεψε στα γήπεδα για τις υποχρεώσεις της για το θεσμό του Κυπέλλου Ελλάδος. Στα πλαίσια της Α' Φάσης αντιμετώπισε τον Αίολο Αστακού, από τον οποίο και γνώρισε τον αποκλεισμό με σκορ 53-62.«Κύπελλο Ανδρών: Τα αποτελέσματα της Α' Φάσης», άρθρο στον ιστότοπο InfoBasket.gr, 17 Σεπτεμβρίου 2016.«Συνεχίζουν στο Κύπελλο Πανιώνιος και Ηρακλής», άρθρο στον ιστότοπο Gazzetta.gr, 17 Σεπτεμβρίου 2016.

Στο Πρωτάθλημα της Α2 Εθνικής Κατηγορίας για την περίοδο 2016-17 δήλωσαν συμμετοχή 16 σύλλογοι, με το πρόγραμμα να περιλαμβάνει επίσης διαδικασίες Play-Offs και Play-Outs. Στη διάρκεια της Κανονικής Περιόδου ο Χολαργός συγκέντρωσε 17 νίκες και 13 ήττες, με αποτέλεσμα να τερματίσει στην 6η θέση της βαθμολογικής κατάταξης. Αν και παρέμεινε με άνεση στην Κατηγορία, δεν κατάφερε να εισέλθει στα Play-Offs.«Βαθμολογία & Πρόγραμμα Πρωταθλήματος Α2 Εθνικής Κατηγορίας Ανδρών 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Εκεί που ανήκει ο Πανιώνιος, στα play offs ο Ηρακλής», άρθρο στον ιστότοπο του ΣΠΟΡ FM, 6 Μαΐου 2017. Τους περισσότερους πόντους για λογαριασμό της ομάδας σημείωσε ο Απόστολος Κουτρούλιας (372 πόντοι σε 30 αγώνες, 12,40 κατά μ.ό.). Επίσης διακρίθηκαν ο Σερβοέλληνας Ιγκόρ Μιλόσεβιτς (338 πόντοι σε 22 αγώνες, 15,36 κατά μ.ό.) και ο Νίκος Αγγελόπουλος (291 πόντοι σε 27 αγώνες, 10,78 κατά μ.ό.).«AE Holargos: Total Stats Regular Season Championship 2016-17 Division A2», πληροφορίες στον ιστότοπο (Galanis)SportsData.gr. Ο Κουτρούλιας είχε επιπλέον την τρίτη καλύτερη επίδοση στα Κοψίματα σε ό,τι αφορά το σύνολο των αθλητών της Κατηγορίας (27 σε 30 αγώνες, 0,90 κατά μ.ό.).«Blocks: Championship 2016-17 Division A2» , πληροφορίες στον ιστότοπο (Galanis)SportsData.gr. Κατά τις πρώτες αγωνιστικές καθήκοντα πρώτου προπονητή διατηρούσε ο Κώστας Παπαμάρκου με βοηθό τον Άρη Καλλιά. Το κακό ξεκίνημα οδήγησε στην παραίτηση του πρώτου και την πρόσληψη του Μέμου Ιωάννου στα τέλη Οκτώβρη.«Τέλος ο Παπαμάρκος από τον Χολαργό», άρθρο στον ιστότοπο Gazzetta.gr, 23 Οκτωβρίου 2016.«Στο «τιμόνι» του Χολαργού ο Ιωάννου», άρθρο στον ιστότοπο NovaSports.gr, 24 Οκτωβρίου 2016. Εννέα αγωνιστικές αργότερα (4 νίκες, 5 ήττες) τη σκυτάλη πήρε ο Στέργιος Κουφός με βοηθό το Βαγγέλη Μάγειρα.«Τέλος ο Ιωάννου, αναλαμβάνει ο Κουφός στον Χολαργό», άρθρο στον ιστότοπο Basketa.gr, 9 Ιανουαρίου 2017.

 Αγωνιστική περίοδος (2017-2018) 
Την επόμενη περίοδο ο Χολαργός είχε αξιοπρόσεκτη παρουσία στο Κύπελλο, λαμβάνοντας μέρος σε τέσσερις αγώνες προτού γνωρίσει την ήττα. Αρχικά, στα πλαίσια της 2ης Αγωνιστικής της Α' Φάσης, νίκησε εκτός έδρας τον Ίκαρο Νέας Σμύρνης με σκορ 65-84.«Ιωνικός για μεγάλα πράγματα στη Νίκαια!» , άρθρο στον ιστότοπο Sport24.gr, 16 Σεπτεμβρίου 2017.«Τα αποτελέσματα της Β΄ φάσης του Κυπέλλου Ελλάδος», άρθρο στον ιστότοπο του ΣΠΟΡ FM, 16 Σεπτεμβρίου 2017. Στην 3η Αγωνιστική ξεπέρασε εκτός έδρας το εμπόδιο των Ικάρων Σερρών με σκορ 50-79.«Ίκαροι: Αντίο με ψηλά το κεφάλι» , άρθρο στον ιστότοπο της ΕΡΤ Σερρών, 20 Σεπτεμβρίου 2017.««Σαρωτική» πρόκριση για τον Ιωνικό, πέρασε από την Καρδίτσα ο Ηρακλής», άρθρο στον ιστότοπο Sdna.gr, 20 Σεπτεμβρίου 2017. Στην 1η Αγωνιστική της Β' Φάσης ήταν η σειρά της Νέας Κηφισιάς να «λυγίσει» με σκορ 73-86.«Πρόκριση για τον Κολοσσό H Hotels στο Κύπελλο Ελλάδας», άρθρο στον ιστότοπο της εφημερίδας «Η Ροδιακή», 23 Σεπτεμβρίου 2017.«73-86 επιβλήθηκε ο Χολαργός της Α.Ε.Ν.Κ. και περνά στην επόμενη φάση του Κυπέλλου», άρθρο στον ιστότοπο της εφημερίδας «Ενυπόγραφα», 23 Σεπτεμβρίου 2017. Τελικά ο Χολαργός αποκλείστηκε στον πρώτο αγώνα που έπαιξε στην έδρα του, στα πλαίσια της 2ης Αγωνιστικής της Β' Φάσης, από το Φάρο Λάρισας με σκορ 53-66.«Χολαργός – ΓΣΛ Φάρος 53-66», άρθρο στον ιστότοπο eBasket.gr, 27 Σεπτεμβρίου 2017.«Συνεχίζει εντυπωσιακά ο Ιωνικός, πήρε το «θρίλερ» ο Προμηθέας», άρθρο στον ιστότοπο Gazzetta.gr, 27 Σεπτεμβρίου 2017.

Σε ό,τι αφορά το Πρωτάθλημα της περιόδου 2017-18, χωρίς αλλαγή στο team των προπονητών, ο Χολαργός πραγματοποίησε την υπέρβαση συλλέγοντας 25 νίκες και 5 ήττες. Ολοκλήρωσε τις υποχρεώσεις του για την Κανονική Περίοδο έχοντας σκαρφαλώσει στη 2η θέση της βαθμολογίας.«Βαθμολογία & Πρόγραμμα Πρωταθλήματος Α2 Εθνικής Κατηγορίας Ανδρών 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Κορυφαίος σκόρερ για την ομάδα αναδείχθηκε ο Αμερικανός με ουγγρικό διαβατήριο Ρασάντ Μπελ (440 πόντοι σε 27 αγώνες, 16,30 κατά μ.ό.). Διακρίθηκαν επίσης οι Άγγελος Τσάμης (366 πόντοι σε 28 αγώνες, 13,07 κατά μ.ό.) και Νίκος Παπανικολάου (315 πόντοι σε 29 αγώνες, 10,86 κατά μ.ό.).«AE Holargos: Total Stats Regular Season Championship 2017-18 Division A2», πληροφορίες στον ιστότοπο (Galanis)SportsData.gr. Οι Άγγελος Τσάμης και Τριαντάφυλλος Τζακόπουλος είχαν την 3η και 4η αντίστοιχα καλύτερη επίδοση στο Πρωτάθλημα σε ό,τι αφορά τα Κλεψίματα.«Steals: Championship 2017-18 Division A2», πληροφορίες στον ιστότοπο (Galanis)SportsData.gr.

Στα Play-Offs ο Χολαργός διασταυρώθηκε με τον 5ο Εθνικό Πειραιώς, με τις δύο ομάδες να μεταφέρουν από μία νίκη και μία ήττα στη μεταξύ τους σειρά (78-59 στο Χολαργό, 79-75 στον Πειραιά). Στον πρώτο μεταξύ τους αγώνα ο Χολαργός επικράτησε στην έδρα του με σκορ 87-66.««Μείωσε» ο Ηρακλής, προβάδισμα για Χολαργό», άρθρο στον ιστότοπο του ΣΠΟΡ FM, 16 Μαΐου 2018.«Α2: Προβάδισμα για Ψυχικό και Μαρούσι, άνετα ο Χολαργός, ελπίζει ο Ηρακλής» , άρθρο στον ιστότοπο SuperBasket.gr, 16 Μαΐου 2018. Ωστόσο, η ομάδα του Πειραιά αποδείχθηκε ανθεκτική και κατάφερε να ισοφαρίσει τη σειρά στη δική της έδρα, με τελικό σκορ 81-75.«Στους τελικούς ο Απόλλων, εκτός ανόδου ο Ηρακλής, έπεσαν Παπάγου, Αρκαδικός», άρθρο στον ιστότοπο SportTime.gr, 19 Μαΐου 2018.«Έσβησε το όνειρο του Ηρακλή για άνοδο στην Πάτρα!», άρθρο στον ιστότοπο του ΣΠΟΡ FM, 19 Μαΐου 2018. Στον τελευταίο αγώνα, όμως, ήταν ο Χολαργός αυτός που κατάφερε να αναδειχθεί νικητής της σειράς, με το σκορ να διαμορφώνεται σε 85-57.«Χολαργός - Εθνικός 85-57», άρθρο στον ιστότοπο Sdna.gr, 23 Μαΐου 2018.«Στους τελικούς των playoffs ο Χολαργός», άρθρο στον ιστότοπο Sport24.gr, 23 Μαΐου 2018. Στην τελευταία Φάση διασταυρώθηκε με τον 4ο της Κανονικής Περιόδου, Απόλλωνα Πατρών. Ο Χολαργός προηγούταν ήδη με δύο νίκες (81-79 εντός έδρας, 97-103 εκτός έδρας). Παίρνοντας άμεσα και την τρίτη με σκορ 91-76 εξασφάλισε την άνοδο στην Α1 Εθνική Κατηγορία.«Στην Α1 ο Χολαργός!», άρθρο στον ιστότοπο του ΣΠΟΡ FM, 26 Μαΐου 2018.«Ο Χολαργός πήρε την άνοδο για την Basket League», άρθρο στον ιστότοπο In.gr, 26 Μαΐου 2018.

 Συμμετοχή στην Α1 Εθνική (2018-2019) 

 Αγωνιστική περίοδος (2018-2019) 
Την περίοδο, 2018-19, η Α.Ε. Χολαργού λαμβάνει μέρος στο Πρωτάθλημα της Α1 Εθνικής Κατηγορίας (χορηγική ονομασία: BetShop Basket League) που διοργάνωσε ο Ε.Σ.Α.Κ.Ε. Σύμφωνα με τον αθλητικό νόμο το ανδρικό τμήμα καλαθοσφαίρισης του σωματείου απέκτησε νομική μορφή Κ.Α.Ε. για όσο θα παρέμενε στο κορυφαίο αυτό επίπεδο.

Την ίδια χρονιά η ομάδα συμμετείχε και στη διοργάνωση του Κυπέλλου Ελλάδος ξεκινώντας από τη «Φάση των 16». Η κλήρωση την έφερε αντιμέτωπη με τον Ολυμπιακό Πειραιώς, ο οποίος αναδείχθηκε νικητής στο Σ.Ε.Φ. με σκορ 85-70. Με τον τρόπο αυτό ο Χολαργός αποκλείστηκε προτού εισέλθει στα Προημιτελικά.«Ολυμπιακός - Χολαργός 85-70: Κυριάρχησαν στη ρακέτα και προκρίθηκαν οι "ερυθρόλευκοι"», άρθρο στον ιστότοπο Sport24.gr, 4 Οκτωβρίου 2018.«Ολυμπιακός - Χολαργός 85-70», άρθρο στον ιστότοπο Sdna.gr, 4 Οκτωβρίου 2018.

Έδρα της ομάδας ήταν το ανακαινισμένο Κλειστό Γυμναστήριο Χολαργού «Αντώνης Τρίτσης», χωρητικότητας 1.240 θεατών. Καθήκοντα πρώτου προπονητή διατηρούσε από τον Ιούνιο του 2018 ο Άρης Λυκογιάννης.«Επίσημο: Στον Χολαργό ο Λυκογιάννης» , άρθρο στον ιστότοπο Sport24.gr, 19 Ιουνίου 2018. Άμεσοι συνεργάτες του ήταν ο Λευτέρης Τσαουσίδης και ο Δημήτρης Μισιακός.«Ανακοινώθηκε το επιτελείο του Λυκογιάννη στον Χολαργό», άρθρο στον ιστότοπο Sdna.gr, 9 Αυγούστου 2018.

Η ΚΑΕ Χολαργός τερμάτισε στην 8η θέση της κανονικής περιόδου και αντιμετώπισε την ΑΕΚ στα play off του πρωταθλήματος, όπου αποκλείστηκε τελικά με 2-1.

 Συγχώνευση με τον Κολοσσό Ρόδου (2019) 
Το καλοκαίρι του 2019 οικονομικοί παράγοντες οδήγησαν στη συγχώνευση με την ομάδα του Κολοσσού Ρόδου, που αγόρασε το ΑΦΜ της ΚΑΕ Χολαργός, και πήρε τη θέση της στην Α1 Εθνική.Κολοσσός: Η συνένωση με τον Χολαργό είναι γεγονός . sport24.gr, 20 Ιουλίου 2019. Ανακτήθηκε στις 24 Αυγούστου 2019.

 Επανέναρξη Αντρικού Τμήματος 
Αγωνιστική περίοδος (2021-2022)

Μετά την απόφαση του ΔΣ του ΚΟ Χολαργού για την επανέναρξη της ανδρικής ομάδας, τη σεζόν 2021-22 συμμετάσχει στο πρωτάθλημα της Β' ΕΣΚΑ.

Η ομάδα κατακτά την άνοδο στην Α' ΕΣΚΑ.

Αγωνιστική περίοδος (2022-2023)

O ΚΟ Χολαργού καλωσόρισε στην μπασκετική του οικογένεια τον coach Θανάση Θωμόπουλο και μαζί του πορεύτηκε στην Α' ΕΣΚΑ. 

Η ομάδα αναδείχθηκε Πρωταθλήτρια στην Α' ΕΣΚΑ κερδίζοντας την πρώτη θέση, και επέστρεψε στις Εθνικές Κατηγορίες και τη Γ’ Εθνική/National League 2 για την σεζόν 2023-24.

Επιπλέον, επιβεβαίωσε τον τίτλο του φαβορί καθώς κατέκτησε και το Κύπελλο Ανδρών της ΕΣΚΑ , για πρώτη φορά στην ιστορία της, καταφέρνοντας το νταμπλ για τη σεζόν 2022-23.

Αγωνιστική περίοδος (2023-2024)

Συνεχίζοντας την συνεργασία με τον coach Θανάση Θωμόπουλο ο ΚΟ Χολαργού κατέκτησε την άνοδο στη National League 1 (Β’ Εθνική).

Αυτή ήταν η 3η σερί άνοδος που κατακτά η ομάδα μετά τις ανόδους σε Α’ ΕΣΚΑ και Γ’ Εθνική τα προηγούμενα χρόνια.

 Πρόσωπα 

+ Διακεκριμένοι καλαθοσφαιριστές  Ονοματεπώνυμο  Νίκος Αγγελόπουλος  Γιώργος Αποστολίδης  Σωκράτης Γκιζόγιαννης  Theodoros Tsiloulis  Βασίλης Εμμανουηλίδης  Άκης Καλλινικίδης  Νίκος Κόκκαλης  Δημήτρης Κομποδιέτας  Απόστολος Κουτρούλιας  Σπύρος Μοτσενίγος  Κώστας Μουμπάρακ  Νίκος Μποχωρίδης  Νίκος Παπανικολάου  Τριαντάφυλλος Τζακόπουλος  Άγγελος Τσάμης  Γιώργος Τσιάκος   Ιγκόρ Μιλόσεβιτς  Μάρκο Πόπαντιτς  Ρόμπερτ Γκίλχριστ   Ρασάντ Μπελ

+ Προπονητές  Ονοματεπώνυμο Θητεία  Τζιάλλας   Καραμπατσάκης   Κώστας Παπαμάρκος  2003 - 2011  Σάββας Συμεωνίδης  2011 - Ιουλ 2013  Σάββας Κατσούνης  Ιουλ 2013 - Οκτ 2014  Νίκος Χατζηπανηγύρης  Οκτ 2014 - Νοε 2015  Κώστας Παπαμάρκος  Νοε 2015 - Νοε 2016  Μέμος Ιωάννου  Νοε 2016 - Δεκ 2016  Στέργιος Κουφός  Δεκ 2016 - Ιουν 2018  Άρης Λυκογιάννης  Ιουν 2018 - Ιουν 2019  Νίκος Λινοξυλάκης  Ιουν 2020 - 2022  Θανάσης Θωμόπουλος  2022 - σήμερα

+ Διατελέσαντες Πρόεδροι  Ονοματεπώνυμο Θητεία  Δανόπουλος Γιώργος  1990-1992  Σμυρλιάδης Θεόδωρος1992-1994  Κοκκόλης Ανάστος  1994-2001  Δανόπουλος Γιώργος  2002 - 2007  Παπαζάχος Κώστας  2007 - 2008  Τσουβελεκάκης Δημήτρης  2008 - 2009  Παπαζάχος Κώστας  2009 - 2010  Τσουβελεκάκης Δημήτρης  2011 - 2016  Δανόπουλος Γιώργος  2016 - 2017  Λαουράκης Παναγιώτης  2017 - 2020  Τσώνης Φώτης  2020 - 2023  Τούτουζα Κατερίνα  2024  Τούτουζας Κωνσταντίνος  2024 - σήμερα
<div style="clear: both">
 Τμήματα Υποδομής 
Η ομάδα του Χολαργού διαθέτει ερασιτεχνικά τμήματα υποδομής για νεαρούς αθλητές και συγκεκριμένα: 13 Αγωνιστικά Τμήματα (Εφηβικό, Παιδικό, Παμπαιδικό, Mini, Promini), 11 Τμήματα Υποδομών (5-11 ετών) καθώς και Τμήματα Baby Basket (3.5 – 5 ετών).

Τον Ιούνιο του 2015 η ομάδα Νέων (U22) του Χολαργού συμμετείχε στο Final-4 του αντίστοιχου ηλικιακού πρωταθλήματος που διοργανώνει η Ένωση Σωματείων Καλαθοσφαίρισης Αττικής. Στον Ημιτελικό ο σύλλογος αναδείχθηκε νικητής με σκορ 76-73 απέναντι στο Γ.Σ. Περιστερίου. Στο Μεγάλο Τελικό, αν και βρέθηκε να χάνει με 44-35 στο ημίχρονο από τον Παναθηναϊκό, ανέτρεψε τελικά τη σε βάρος του κατάσταση και αναδείχθηκε τροπαιούχος στο Κλειστό του Μπουρναζίου με τελικό σκορ 76-73.

Προπονητές της ομάδας ήταν οι Άρης Καλλιάς και Νίκος Χατζηπανηγύρης. Το ρόστερ περιελάμβανε τους Τσουβελεκάκη Γ., Μπαλτά Γ., Αγόρη Θ., Αγόρη Α., Ρουμπέα Θ., Κωνσταντούλα Δ., Αβραμίδη Σ., Χατζημιχαήλ Γ., Βλάχο Χ., Αγγέλου Δ., Βαρουξάκη Ε., Χαρταβέλλα Π., Πολιτόπουλο Γ., Οκονγκμπόουα Ρ., Κωστάκη Φ. και Βίτσο Γ. Διακριθέντες του Μεγάλου Τελικού ήταν οι Αγόρης (16 πόντοι), Πολυτόπουλος (15 πόντοι) και Ρουμπέας (26 πόντοι, 2 τρίποντα).«Ο Χολαργός νικητής του τουρνουά Κ-22 της ΕΣΚΑ» , άρθρο στον ιστότοπο BasketNet.gr, 5 Ιουνίου 2015.«Ο Χολαργός νικητής του τουρνουά Κ-22», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 4 Ιουνίου 2015.«Οι ημιτελικοί του τουρνουά Κ-22», άρθρο στον επίσημο ιστότοπο της Ένωσης Σωματείων Καλαθοσφαίρισης Αττικής, 3 Ιουνίου 2015.

Τον Απρίλιο του 2024 η ομάδα Νέων (U21) του Χολαργού συμμετείχε στο Final-4 της Ελληνικής Ομοσπονδίας Καλαθοσφαίρισης στην Κέρκυρα. Στον Ημιτελικό ηττήθηκε από τον Μίλωνα/Ίκαρο Καλλιθέας και στον μικρό τελικό κατέκτησε την τρίτη (3η) θέση μετά την νίκη του απέναντι του Ολύμπου ΕΚΕ

 Παραπομπές 

 Εξωτερικοί σύνδεσμοι 


Κατηγορία:Α.Ε. Χολαργού
Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1982
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1982
Κατηγορία:Σωματεία Ε.Σ.Κ.Α.